Գոմի	երկենությունը	հարիր	գազ	կըլեր: Գոմեշ, ձի, եզը, տավար, ոչխար` էլ	ո՛չ	տուտ	ուներ, ո՛չ տակ: Իսկույն	շոր	փռիլ, բուխարին	վառիլ	տվեց, հարսներն	էկան՝ հարգևոր, քիթ	ու	պռունկ կալած. նրանց	ոտները	քաշեցին, ջուր	բերին, ոտ	ու	գլուխ	լվացին, ու	ղոնաղները	երկու	կարգ սկսեցին	նստիլ: Աղա	Ն. ամենիցը	ներքև	էր	նստել: Մեկ	ութ-ինը	մեծ	ու	պստիկ	ղոչաղ	տղերք	էլ, անլվա-անլվա, որը	խանչալը	կողքին	քաշ	արած, որը	մեկ	կտոր	հաց	ձեռին, կրծելով, որը	մեկ	փետ չանի	տակին	դրած, որը	գլխաբաց	կամ	փորաբաց, շապկանց	կամ	անփոխան, էկան, անկաջները խլշացրած՝ սաքվի	չորս	կողմը	շարվեցին	ու	աչքըները	ղոնաղների	երեսին	կթեցին: Հերը	ծեծում էլ	էր, դուս	չէին	գնում: Դեռ	բարիկենդանի	մազեն` սուջուխ (չուչխել) ասես, ալանի, տանձ, խընձոր, փշատ, չիր, ջիբըներումն	ունեին	մեր	տղերքը. հանեցին, երեխեքանցը	բաժանեցին, աչքըները	մնաց	բաց, չունքի	նրանց	երկրումը	էնպես	արմաղան	բաներ	չկային: